Neuvoston asetus (EY) N:o 2838/98, annettu 17 päivänä joulukuuta 1998, viinien, rypäletäysmehujen ja rypälemehujen tuontia koskevista yleisistä säännöistä annetun asetuksen (ETY) N:o 2390/89 muuttamisesta



Virallinen lehti nro L 354 , 30/12/1998 s. 0011 - 0011



NEUVOSTON ASETUS (EY) N:o 2838/98, annettu 17 päivänä joulukuuta 1998, viinien, rypäletäysmehujen ja rypälemehujen tuontia koskevista yleisistä säännöistä annetun asetuksen (ETY) N:o 2390/89 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1) ja erityisesti sen 70 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 2390/89 (2) 1 artiklan 2 kohdassa ja 2 artiklassa säädetään sellaisten kolmansista maista peräisin olevien viinialan tuotteiden tuonnin helpottamisesta, joista on annettu erityistakuut alkuperä- ja vaatimustenmukaisuustodistuksen sekä määritysselosteen osalta; saman asetuksen 3 artiklan 2 kohdassa rajoitetaan kyseiset helpotukset koeaikaan, joka päättyy 31 päivänä joulukuuta 1998, komission edustaman yhteisön ja Amerikan yhdysvaltojen välillä on käynnissä viinikauppaa koskevan sopimuksen tekemiseen tähtäävät neuvottelut; neuvottelut koskevat erityisesti kummankin osapuolen tuontiin soveltamia ehtoja ja enologisia käytäntöjä sekä alkuperämerkintöjen suojaamista; puolin ja toisin esitettyjen aikeiden perusteella voidaan odottaa, että molempia osapuolia tyydyttävä sopimus voitaisiin hyväksyä kohtuullisen ajan kuluessa; neuvottelujen sujumisen helpottamiseksi vaikuttaa aiheelliselta pidentää tuonnin helpottamista koskevaa poikkeusjärjestelmää mainittujen neuvottelujen tuloksena syntyvän sopimuksen voimaantuloon saakka, ja enintään 31 päivään joulukuuta 2003, ja olisi luotava järjestelmä, jonka avulla neuvosto voi tarkistaa mainittujen neuvotteluiden tosiasiallisen etenemisen, jotta kyseiset helpotukset eivät jäisi pysyvästi voimaan siinä tapauksessa, että mainitut neuvottelut juuttuvat paikoilleen; tämän vuoksi komission on syytä tiedottaa säännöllisesti neuvostolle tapahtuneesta edistymisestä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2390/89 3 artiklan 2 kohta seuraavasti: "2. Edellä 1 artiklan 2 kohtaa ja 2 artiklan 2 kohdan toista alakohtaa sovelletaan Amerikan yhdysvaltojen kanssa käytävien viinikauppaa koskevien neuvottelujen tuloksena syntyvän sopimuksen voimaantuloon saakka ja enintään 31 päivään joulukuuta 2003. Komissio tiedottaa säännöllisesti neuvostolle neuvotteluiden edistymisestä ja antaa tälle asiasta kertomuksen, tarvittaessa aiheellisine ehdotuksineen, viimeistään 31 päivää maaliskuuta 2000." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1998. Neuvoston puolesta W. MOLTERER Puheenjohtaja (1) EYVL L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 1627/98 (EYVL L 186, 16.7.1998, s. 9). (2) EYVL L 232, 9.8.1989, s. 1, asetus sellaisena kuin se on viimeksi muutettuna asetuksella (EY) N:o 2611/97 (EYVL L 353, 24.12.1997, s. 1).